text: Ngat peungunjông seunang bak teumpat nyan, ladôm jambô geupeugöt ngön cukôp göt geutamah tutuë ngön taman-taman. Ramè that ureuëng jak keunan geujak mita angèn sira geukeumalön umbak jiék-trôn bak binèh laôt. Teumpat tamasya nyan ramè dum teuka ureuëng dari meubagoë da’irah geupeuhabéh masa akhé peukan ngön keuleuargageuh na cit nyang jak deungön ngön.
text: #000002
text: Jinoë, laôt nyan ka ramè ureuëng nyang teuka keunan, na dari luwa da’irah puë lom ureuëng dalam. Panté nyan pih ka rapi dan geutata ngön lagak.
text: #000003
text: Meunyö meuheut jak u panté Lancôk, jeuët neujak röt jalan Mèdan-Banda Acèh,lheuëh nyan neuwét röt jalan geunirèng Lapangan Bayu nyang pah di keuë gantô Keucamatan Syamtalira Bayu. Neuikôt laju jalan nyan hingga abéh sampé trôh binèh laôt nyan.
text: #000004
text: Laôt nyan aman cit bagi ureuëng hawa manoë atawa meulanguë-languë. Inan na cit geupeusèwa ban untôk meulanguë.
text: #000005
text: Inan na cit ureuëng nyang jak keumawé bak binèh laôt nyan, na nyang trôh dari luwa da’irah atawa ureuëng dalam nyang keumawé inan sira geupeurasap peumandangan laôt nyan. Meunyö neujak keunan hana neuba kawé tapi meuheut neuk keumawé, teunang, inan na cit teumpat bak geupeusèwa kawè nyang leungkap seureuta umpeuën pih na inan. Inan murah that geupeusèwa, mulai yum Rp.5.000 sampé Rp. 10.000 teugantung dari tipe alat kawé nyang neuk sèwa.
text: #000006
text: Sinan, droneuh akan meurasa laneun bak neudeungö su umbak ngön lantunan musik. Seulaén neunikmati peumandangan laôt, inan na cit geuseudia kuliner nyang mangat-mangat meuteuntèë, lagèë Mi Biëng, Udeuëng ngön Tirom.
text: #000007